Mibuzyo Yamu Bbaibbele Yaingulwa
Nkaambo nzi ncotweelede kwiibalukwa lufwu lwa Jesu?
Lufwu lwa Jesu cakali cintu ciyandika kapati icakacitika—wakafwa kutegwa buumi bwabantu bube mbubonya mbobwakabede kumatalikilo. Bantu kunyina nobakalengwa kabajisi cilengwa cakucita zintu zibi, kuciswa naa kufwa. (Matalikilo 1:31) Pele cibi cakanjila munyika kwiinda mumuntu omwe, Adamu. Jesu wakapa buumi bwakwe kutegwa atufwutule kucibi alufwu.—Amubale Matayo 20:28; Baroma 6:23.
Leza wakatondezya luyando lupati kwiinda mukutuma mwanaakwe anyika kuti atufwide. (1 Johane 4:9, 10) Jesu wakaambila basikumutobela kwiibaluka lufwu lwakwe kwiinda mupobwe lijatikizya mukamu alimwi awaini. Kucita boobo amwaka tutondezya kulumba akaambo kaluyando Leza a Jesu ndobakatondezya.—Amubale Luka 22:19, 20.
Ino mbaani beelede kulya mukamu alimwi akunywa waini?
Ciindi cakusaanguna Jesu naakaambila basikwiiya bakwe kuti kabayeeya lufwu lwakwe, wakaamba kujatikizya cizuminano. (Matayo 26:26-28) Cizuminano eeci cakabapa kuti balo alimwi abamwi basyoonto babe abulangizi bwakuyooba bami alimwi abapaizi antoomwe a Jesu kujulu. Nokuba kuti mamiliyoni aabantu balaibaluka lufwu lwa Jesu, balikke aabo ibali mucizuminano eeco mbebalya mukamu alimwi akunywa waini.—Amubale Ciyubunuzyo 5:10.
Kwainda myaka iitandila ku 2,000 kuzwa ciindi Jehova naakatalika kusala bantu ibayooba bami. Mweelwe wambabo musyoonto kapati tweezyanisya awabaabo ibayoopona buumi butamani aanyika.—Amubale Ciyubunuzyo 7:4, 9, 17.
xho_Latn tsn_Latn bem_Latn tum_Latn bem_Latn bem_Latn bem_Latn